Številka 10/2015 – 8. marec 2015

Kratiče: Č-Črneče; L-Libeliče, D-Dravograd, O-Ojstrica, ŠT- Šentjanž, ŠP - Sv. Peter na Kr. gori; SK – Sveti Križ; DSČ – Dom starostnikov Črneče; E- Dom Sv. Eme Šentjanž,

TRETJA POSTNA - NEDELJA 8. marec 2015	8.00 8.00 9.30 9.30 9.10 9.30 11.00 11.00	Č – maša za + SMONKAR MIROSLAV-a – 3.obl. ŠT – maša za: I.namen: za + JULIJANO LORENCI - 12.obl/ II.namen: za + MARIJO KAC- 4.obl. ŠP – maša: I.namen: za + POKERŽNIK FRANC-a II.namen: za + PIRNAT FRANC-a – obl. in MARJETO SK – maša za + ALOJZIJO KOGELNIK – 21.obl. D – Križev pot – (starši in otroci 2 .razreda) D – maša za : I.namen: za + PAVLO BERTONCELJ – 30.obl. II.namen: za ++ starše in ZA ZDRAVJE v družini L – maša za + mamo ROZINO - 2.obl. in OTO PAVL-a O – maša za + BRUMNIK TOMAŽ-a in ++ STOSLOVE Ob 14.30 – POSTNI POHOD: Ojstrica - Sv.Duh - Sv.Boštjan
Ponedeljek 9. marec	16.00 18.30	DSČ – maša V DOBER NAMEN D – maša PO NAMENU (glej II.namen Dravograd) / ŠP- ob 19.15 seja ŽGS Šempeter
Torek 10. marec 40 mučenikov	16.00 17.00 18.30	L – maša za + RUS FRANC-a E – maša ZA + ŠTANGLOVE D – maša PO NAMENU (glej II.namen Šempeter)
Sreda 11. marec	17.00 18.00 18.30	ŠT – sestanek za starše 4.in 5.razredov V Cerknem dopoldan slovenski duhovniški smučarski dan D – razmišljanje o …. (aktualnosti iz kristjanovega vsakdana – pripravlja žpk Igor) D – maša PO NAMENU (glej II.namen Šentjanž)
Četrtek 12. marec Gregorjevo	16.00 18.30	Vabljeni na Gregorjevo v Brezno, kjer tega svetnika Gregorja zelo slavijo. Maša ob 10.00. L – maša za + PŠENIČNIK FRANC-a (Oskrd) D – maša za + IVANKO ZIMIC in SOR.
Petek 13. marec Tretji postni petek	9.00 16.00 18.00 18.30	SK - Križev pot in maša + MARIJO KOGELNIK (v postu ob petkih maše ob 9.00 pri Sv.Križu) L – maša za + PŠENIČNIK IVAN-a (Tičler) D – molitev križevega pota v cerkvi D – maša za + VOŽIČ JOŽE-ta in njegove starše
Sobota 14. marec	11.00 16.00 18.10 18.30	D – krstna sobota v Dravogradu (Alja) L – maša za + JAMER PETR-a D – molitev križevega pota – pripravi Molitvena skupina D – nedeljska večerna maša za ŽIVE IN RAJNE FARANE PZŽD
ČETRTA POSTNA - NEDELJA 15. marec 2015 Papeška nedelja	8.00 8.00 9.30 9.30 9.30 11.00 11.00	Č – maša za + TEREZIJO GABROVEC in ANDREJ-a – 1.obl. ŠT – maša za: I.namen: za + HELENO POPLAS II.namen: za + LEVOVNIK VIKTOR-ja - R ŠP – maša: I.namen: za + VRHOVNIK MIKO in VIKTOR-ja II.namen: za + NAVERŠNIK ANTON-a SK – maša za + KADIŠ JOŽE-ta ob 9.10 - Križev pot – (starši in otroci 7. razreda) nato maša za + VRAVNIK RUDOLF-a ml. L – maša za + starše: PŠENIČNIK FRANC-a in MARIJO O – maša za + KARBELOVE ob 14.00 – POSTNI POHOD: Sv.TRIJE KRALJI-St. LORENZEN Dekanijski križev pot na Brinjevo goro ob 14.00 iz Raven (ob 15.15 od prve postaje).
Več o PZŽD najdete na naši spletni strani: www.jagnje,si Tel.: 02 85 83 285; ali 041 319 440 –Igor Glasenčnik, igor.g@rkc.si

''V templju je našel prodajalce volov in ovac in golobov in menjavce, ki so tam sedeli.

In naredil je iz vrvi nekak bič in vse izgnal iz templja, ovce in vole; menjavcem je raztresel denar in prevrnil mize, prodajalcem golobov pa je rekel: »Spravite to proč,

in iz hiše mojega Očeta ne delajte tržnice!« (Jn 2,14–16)

Učenik in Mesija, danes smo se srečali v templju. Tvoj bič je udarjal na vse strani, ko si nas izganjal iz svetišča. Predrzno smo ti zrli v obraz z navlako zavisti v srcu, ker si prepoznal našo preračunljivost. Ukrotil si nas z odločno besedo o porušenem in na novo zgrajenem templju. Prepoznali smo te. Zdaj se vračamo v svetišče in se ti zahvaljujemo, da si bil do zadnjega z nami.

B. Golob, Zahvala za Božji kruh

---------------------------------------------------------------------------------------------------------------------------------------------------------------------------------------

SPREJET SPORNI ZAKON o zakonski zvezi in družinskih razmerjih

V torek je bil v parlamentu sprejet Zakon o spremembah o zakonski zvezi in družinskih razmerjih.

Spremenili so namreč definicijo zakonske zveze iz “življenjske skupnosti moškega in ženske” v “življenjsko skupnost dveh oseb”, ne glede na spol. Pa še to po skrajšanem postopku, ko državljani praktično nismo imeli možnosti, da bi poslancem v javni razpravi povedali svoje mnenje o predlagani spremembi zakona, ki bo vplival na življenje nas vseh.

Spremembe tega predloga zakona so namreč tako daljnosežne, da se vseh posledic ne zavedajo niti predlagatelji, še manj poslanci, ki so to kar sprejeli. Morda celo nalašč, kot nagajanje, ker smo referendum o družinskem zakoniku pred slabimi tremi leti zavrnili.

Kaj je v tem že sprejetem zakonu tako spornega? Lahko rečemo, da vse. Ker posega v samo definicijo oz. zakonsko določbo o tem, kaj je zakonska zveza in družina. Iz tega člena oz. definicije izhaja vsebina celotnega zakona, ki bo imel vpliv na vse druge zakone, ki so kakorkoli povezani z zakonsko zvezo in družino.

Ko je bil papež Frančišek na obisku na Filipinih je skoraj preroško povedal:”Medtem ko preveč ljudi živi v skrajni revščini, so ostali ujeti v materializmu in načinu življenja, ki uničuje družinsko življenje in osnovne zahteve krščanske morale. To so oblike ideološkega kolonializma. Družino ogrožajo prizadevanja nekaterih, da z relativizmom in omejevanjem odprtosti za življenje redefinirajo zakonsko zvezo.”

Najpogostejši argument zagovornikov sprejetih sprememb je trditev, da želijo s predlogom sprememb zakona osebam, ki živijo v istospolnih skupnostih, urediti njihove pravice. Ta trditev je povsem napačna in zavajajoča. V ozadju je nič drugega kot ideologija istospolnih lobijev, ki ruši družino kot osnovno celico družbe, ki omogoča preživetje naroda ter vodi v načrtno diskriminacijo in kaznovanje vseh, ki se s tako zakonodajo ne strinjamo. Kristjani smo zato dolžni, da ne samo podpremo tiste organizacije, ki si prizadevajo za ohranitev vrednote družine, ampak da tudi sami javno in dejavno izrazimo svoje nasprotovanje takšni zakonodajni ureditvi. Vabljeni k sodelovanju.

IZBOR NOVIH ČLANOV ŽUPNIJSKIH PASTORALNIH SVETOV

V naših župnijah je preteklo nedeljo potekal izbor novih članov ŽPS (razen Sv. Peter, kjer bo danes). Izbrali ste, po svoji vesti, nove člane. V upanju, da bomo zaorali nove brazde za župnijsko življenje, se vam duhovniki zahvaljujemo za vašo potrditev, da želite sodelovati. Vemo, da ne bo najlažje, saj živimo v čudnih časih, kjer bo vedno več nestrpnosti do nas kristjanov. Še bolj moramo strniti vrste in začutiti utrip župnije, da bomo lažje stopali na nova pota našega oznanjevanja. V naših župnijah in Pastoralni zvezi Dravograd smo naredili Pastoralne načrte v upanju, da jih boste novi člani ŽPS sprejeli za svoj plan dela. Nič drugega nočemo vedeti, razen Jezusa, ki biva med nami in bi želel vstopiti v vse naše medsebojne odnose, v naše dvome, v naše družine. Zato bomo še skrbneje delovali za dobrobit družin in naših župnijskih skupnosti.

V prihodnji številki bomo objavili rezultate za vse župnije in nato na 4.velikonočno nedeljo slovesno izročili nadškofijsko potrditev za vse nove člane ŽPS.

Ob tem velja še enkrat zahvala vsem dosedanjim za zvesto pričevanje, za pobude in milosti, ki smo jih bili po vsakem posamezniku deležni farani in duhovniki. Lep je občutek, da duhovniki nismo sami v skrbi za duhovni blagor faranov, da smo in bomo imeli dobre sodelavce tudi za naprej. Prosili pa bi vas, da bi razumeli svoje pastoralno poslanstvo.

Gospodarsko delovanje pa bomo zaupali članom Gospodarskih svetov, oziroma ključarjem, ki skrbijo za materialne skrbi župnije. Brez vaših plemenitih darov, dragi verniki, pa seveda ne gre in zato velja zahvala vsem, ki skrbite za to, da preko darovanj v pušico lahko skrbno upravljamo z župnijsko lastnino.